চন্দ্রনাথ রথ হত্যাকাণ্ডে সামনে এল চাঞ্চল্যকর তথ্য

ওয়েব ডেস্ক : বুধবার রাতে পুলিশের গুলিতে মৃত্যু হয়েছে বিজেপি নেতা শুভেন্দু অধিকারীর সহকারী চন্দ্রনাথ রথ (Chandranath Rath)। বুধবার মধ্যমগ্রামে (Madhyamgram) এই ঘটনা ঘটে। ঘটনায় বুদ্ধদেব বেরা নামে এক জন আহত হয়েছেন বলে খবর। তিনি আপাতত হাসপাতালে ভর্তি বলে খবর। এই ঘটনায় এবার সিসিটিভি ক্যামেরার ফুটেজ সংগ্রহ করতে শুরু করলেন তদন্তকারীরা (Investigators)। আরও বেশ কিছু চাঞ্চল্যকর তথ্য সামনে এসেছে বলে খবর।

মূলত, চন্দ্রনাথের খুনের তদন্তে বিশেষ তদন্তকারী দল গঠন করা হচ্ছে। আইজি সিআইডির নেতৃত্বে তৈরি হচ্ছে বিশেষ তদন্তকারী দল (SIT)৷ তার মাঝেই জানা যাচ্ছে সিসিটিভি ক্যামেরার ফুটেজ খতিয়ে দেখছেন তদন্তকারীরা। এর পাশাপাশি কোন পথে আততায়ীরা পালিয়েছে সেটাও খতিয়ে দেখা হচ্ছে বলে খবর।

আরও খবর : ভোট পর্ব মিটতেই নানুরে চাঞ্চল্য! তদন্তে পুলিশ

এর মাঝেই আবার চাঞ্চল্যকর তথ্যা সামনে এসেছে। সূত্রের খবর, অন্য এক গাড়ি ব্যবহার করে চন্দ্রনাথ রথের গাড়ির গতি কমানো হয়েছিল। তার পরেই বাইকে করে একজন আততায়ী এসে তাঁকে পয়েন্ট ব্ল্যাঙ্ক রেঞ্জ থেকে গুলি চালিয়ে হত্যা করে।

প্রসঙ্গত, চন্দ্রনাথের (Chandranath Rath) বাড়ি পূর্ব মেদিনীপুরের চণ্ডীপুরে হলেও তিনি থাকতেন মধ্যমগ্রামের দোহাড়িয়ার কাছে। আর তাঁর ফ্লাটের অদূরেই তাঁকে গুলি করে হত্যা করা হয়েছে বলে খবর। গাড়িতে সেই সময়ে চন্দ্রনাথের সঙ্গে তাঁর ড্রাইভারও ছিলেন। তিনিও গুলিবিদ্ধ হন। এই মুহূর্তে ICU-তে রয়েছেন তিনি। তবে অবস্থা সঙ্কটজনক বলেই জানিয়েছেন চিকিৎসকরা৷ এদিকে জানা গিয়েছে, চন্দ্রনাথ রথ খুনের বিষয়ে বিস্তারিত তথ্য নিয়েছেন অমিত শাহ এবং নিতিন নবীনও।